钦定古今图书集成/方舆汇编/边裔典/第014卷 > 宋
## 钦定古今图书集成/方舆汇编/边裔典/第014卷 > 宋

### 武帝永初元年秋七月甲辰诏征东将军高句丽王高琏进号征东大将军

按《宋书武帝本纪》云云，按《高句丽本传》，东夷高句
丽国，今治汉之辽东郡。高句丽王高琏，晋安帝义熙
九年，遣长史高翼奉表，献赭白马，以琏为使持节都
督营州诸军事征东将军高句丽王乐浪公。高祖践
阼，诏曰：“使持节都督营州诸军事征东将军高句丽
王乐浪公琏、使持节都督百济诸军事镇东将军百
济《王映》，并执义海外，远修贡职，惟新告始，宜荷国休。
琏可征东大将军，映可镇东大将军，持节都督王公
如故。”

永初三年。加高句丽王琏散骑常侍。督平州诸军事
按《宋书武帝本纪》。不载按《高句丽》本传云云。

### 少帝景平元年三月高丽国遣使朝贡

按：《宋书少帝本纪》云云。

景平二年春正月，高丽遣使贡献。

按《宋书少帝本纪》云云。按《高句丽本传》：“景平二年，
琏遣长史马娄等诣阙献方物。遣使慰劳之曰：‘皇帝
问使持节散骑常侍都督营平二州诸军事、征东大
将军高句丽王乐浪公，纂戎东服，庸绩继轨。厥惠既
彰，款诚亦著。逾辽越海，纳贡本朝。朕以不德，忝承鸿
绪。永怀先踪，思覃遗泽。今遣谒者朱邵伯、副谒者王
邵’”子等宣旨慰劳。“其茂康惠政，永隆厥功，式昭往命，
称朕意焉。”

### 文帝元嘉十二年高丽修贡于魏

按《宋书》，不载。按《魏书世祖本纪》，太延元年，高丽遣
使朝献。按《高句丽传》，“高句丽者，出于夫馀，自言先
祖朱蒙。朱蒙母河伯女，为夫馀王，闭于室中，为日所
照，引身避之，日影又逐，既而有孕，生一卵，大如五升。
夫馀王弃之与犬，犬不食；弃之与豕，豕又不食。弃之
于路，牛马避之。后弃之野，众鸟以毛茹之，夫馀王割，
剖之”不能破，遂还其母。其母以物裹之，置于暖处，有
一男破壳而出。及其长也，字之曰《朱蒙》。其俗言朱蒙
者，善射也。夫馀人以《朱蒙》非人所生，将有异志，请除
之。王不听，命之养马。朱蒙每私试，知有善恶：骏者减
食令瘦，驽者善养令肥。夫馀王以肥者自乘，以瘦者
给朱蒙。后狩于田，以《朱蒙》善射，限之一矢。朱蒙矢虽
少，殪兽甚多，夫馀之臣又谋杀之。朱蒙母阴知，告朱
蒙曰：“国将害汝，以汝才略，宜远适四方。”朱蒙乃与乌
引、乌违等二人弃夫馀东南走。中道遇一大水，欲济
无梁，夫馀人追之甚急，朱蒙告水曰：“我是日子，河伯
外孙，今日逃走，追兵垂及，如何得济？”于是鱼鳖并浮，
为之成桥。朱蒙得渡，鱼鳖乃解。追骑不得渡。朱蒙遂
至普述水，遇见三人，其一人著麻衣，一人著衲衣，一
人著水藻衣。与朱蒙至《纥升骨》城，遂居焉，号曰“高句
丽”，因以为氏焉。初，朱蒙在夫馀时，妻怀孕，朱蒙逃后，
生一子，字始闾谐。及长，知朱蒙为国主，即与母亡而
归之，名之曰闾达，委之国事。朱蒙死，闾达代立。闾达
死，子如栗代立。如栗死，子莫来代立。乃征夫馀。夫馀
大败，遂统属焉。莫来子孙相传至裔孙宫，生而开目
能视，国人恶之。及长凶虐，国以残破。宫曾孙位宫亦
生而视人，以其似曾祖宫，故名为“位宫。”《高句丽》呼相
似为“位位宫。”亦有勇力，便弓马。魏正始中，入寇辽西
安平，为幽州刺史毋丘俭所破。其元孙乙弗利利子
钊，烈帝时，与慕容氏相攻击。建国四年，慕容元真率
众伐之，入自南陕，战于木底，大破钊军，乘胜长驱，遂
入丸都。钊单马奔窜，元真掘钊父墓，载其尸，并掠其
母妻珍宝男女五万馀口，焚其宫室，毁丸都城而还。
自后钊遣使来朝，阻隔寇仇，不能自达。钊后为《百济》
所杀。世祖时，钊曾孙琏始遣使者安东奉表贡方物并请国讳。世祖嘉其诚款，诏下帝，系名讳于其国。遣
员外散骑侍郎李敖拜琏为都督辽海诸军事、征东
将军、领护东夷中郎将、辽东郡开国公、高句丽王。敖
至其所居平壤城，访其方事，云“辽东南一千馀里，东
至栅城，南至小海，北至旧夫馀，民户参倍于前。”魏时，
其地东西二千里，南北一千馀里。民皆土著，随山谷
而居，衣布帛及皮。土田薄塉，蚕农不足以自供，故其
人节饮食。其俗淫，好歌舞，夜则男女群聚而戏，与贵
贱之节，然洁净自喜。其王好治宫室。其官名有“谒奢”、
太奢、大兄、小兄之号。头著折风，其形如弁，旁插鸟羽，
贵贱有差。立则反拱跪拜，曳一脚行步如走。常以十
月祭天。国中大会，其公会衣服，皆锦绣金银以为饰。
好蹲踞，食用俎，几出三尺。马云本朱蒙所乘马种，即
果下也。后贡使相寻，岁致黄金二百斤，白银四百斤。
元嘉十三年，高丽国献方物，是年魏遣使谕高丽
按《宋书文帝本纪》，“元嘉十三年六月，高丽国遣使献
方物。”

按《魏书世祖本纪》，太延二年“二月壬辰，遣使十馀辈
诣高丽东夷诸国，诏谕之。辛未，平东将军娥清、安西
将军古弼率精骑一万讨冯文通，平州刺史元婴又
率辽西将军会之。文通迫急，求救于高丽，高丽使其
大将葛蔓卢以步骑二万人迎文通。五月乙卯，冯文
通奔高丽。戊午，诏散骑常侍封揆使高丽，征送文通。”
九月庚戌，高丽不送文通遣使奉表，称当与文通俱
奉王化。帝以高丽违诏，议将击之，纳乐平王丕计而
止。按《高句丽传》，高丽贡使相寻，岁致黄金二百斤，
白银四百斤。时冯文通率众奔之，世祖遣散骑常侍
封揆诏琏，令送文通。琏上书称当与文通俱奉王化，
竟不送。世祖怒，欲往讨之。乐平王丕等议待后举，世
祖乃止。而文通亦寻为琏所杀。

元嘉十四年，高丽修贡于魏。

按《宋书》。不载按《魏书世祖本纪》，“太延三年二月乙
卯，高丽遣使朝献。”

元嘉十五年。高丽遣使献方物。是年。高丽杀冯文通
按《宋书文帝本纪》云云。

按：《魏书世祖本纪》，“太延四年三月，高丽杀冯文通。
元嘉十六年，高丽王琏献马八百匹。是年，高丽亦修
贡于魏。”

按《宋书文帝本纪》，“高丽国遣使献方物。”按《高句丽
传》，“先是鲜卑慕容宝治中山，为索虏所破，东走黄龙。
义熙初，宝弟熙为其下冯跋所杀，跋自立为主，自号
燕王，以其治黄龙城，故谓之黄龙国。跋死，子弘立，屡
为索虏所攻，不能下。太祖世，每岁遣使献方物。元嘉
十二年，赐加除授。十五年，复为索虏所攻，弘败走，奔
高”丽北丰城，表求迎接。太祖遣使王白驹、赵次兴迎
之，并令高丽料理资遣。琏不欲使弘南，乃遣将孙漱、
高仇等袭杀之。白驹等率所领七千馀人，掩讨漱等，
生禽漱，杀高仇等二人。琏以白驹等专杀，遣使执送
之。上以“远国”，不欲违其意。白驹等下狱见原，琏每岁
遣使。十六年，太祖欲北讨，诏琏送马。琏献马八百匹
按《魏书世祖本纪》。太延五年。十有一月。高丽遣使朝
献。

元嘉十八年，高丽国遣使献方物。

元嘉二十年，高丽国遣使献方物。

“元嘉二十八年。冬十月癸亥。高丽国遣使献方物”
按以上俱《宋书文帝本纪》云云。

元嘉三十年。十一月丙寅。高丽国遣使献方物
按《宋书文帝本纪》。不载按《武帝本纪》云云。

### 武帝孝建二年十月辛亥高丽国遣使献方物

按《宋书本纪》云云。按《高句丽传》。“世祖孝建二年。琏
遣长史董腾奉表慰国。哀再周。并献方物。”

### 大明二年十一月乙未高丽国遣使献方物

按：《宋书武帝本纪》云云。

大明三年十一月己巳高丽国遣使献方物。

按《宋书武帝本纪》云云。按《高句丽传》。大明三年。又
献肃慎氏楛矢石砮。

大明五年秋七月丁卯高丽国遣使献方物。

按：《宋书武帝本纪》云云。

大明六年，高丽纳贡于魏。

按《宋书》，不载按《魏书高宗文成帝本纪》，和平三年
三月“甲申，高丽遣使朝献。”

大明七年六月戊申高丽国遣使献方物七月乙亥
征东大将军高丽王高琏进号车骑大将军开府仪
同三司。

按《宋书武帝本纪》云云。按《高句丽传》，七年诏曰：“使
持节散骑常侍督平营二州诸军事征东大将军高
句丽王乐浪公琏，世事忠义，作藩海外，诚系本朝，志
剪残险，通译沙表，克宣王猷，宜加褒进，以旌纯节。可
车骑大将军开府仪同三司，持节常侍都督王公如
故。”太宗泰始后，废帝元徽中，贡献不绝。

====明帝泰始元年高丽纳贡于魏====按《宋书》不载高丽事按《魏书高宗本纪》，和平六年
三月“丁丑，高丽遣使朝献。”

泰始二年，高丽纳贡于魏。

按《宋书》不载高丽事按《魏书显祖本纪》，“天安元年
三月，高丽遣使朝献。”

泰始三年，高丽入贡。是年，亦纳贡于魏。

按《宋书明帝本纪》，泰始三年十一月，“高丽献方物。”
按《魏书显祖本纪》，“皇兴元年二月，高丽遣使朝贡，九
月壬子，高丽遣使朝献。”

泰始四年，高丽纳贡于魏。

按《宋书》不载按《魏书显祖本纪》，“皇兴二年四月，高
丽遣使朝献。”

泰始五年，高丽纳贡于魏。

按《宋书》不载按《魏书显祖本纪》，“皇兴三年二月，高
丽遣使朝献。”

泰始六年，高丽入贡。是年，《高丽》亦纳贡于魏。

按《宋书明帝本纪》，“泰始六年十一月，高丽献方物。”
按《魏书显祖本纪》，“皇兴四年二月，高丽遣使朝献。
泰始七年，魏选女于高丽，以魏主崩而止。是年，高丽
民奴久等相率降于魏。”

按《宋书》，不载。按《魏书显祖本纪》，亦不载。按《高句
丽本传》，文明太后以显祖六宫末备，敕琏令荐其女。
琏奉表云：“女已出嫁，求以弟女应旨。”朝廷许焉。乃遣
安乐王真、尚书李敷等至境送币。琏惑其左右之说，
云：“朝廷昔与冯氏婚姻，未几而灭其国，殷鉴不远，宜
以方便辞之。”琏遂上书，妄称女死。朝廷疑其矫诈，又
遣假散骑常侍程骏切责之。若女审死者。听更选宗
淑琏云。“若天子恕其前愆。谨当奉诏。”会显祖崩乃止
按《高祖本纪》。文帝延兴元年九月。高丽民奴久等相
率来降。各赐田宅。〈此即皇兴五年文帝改元〉

### 泰豫元年高丽国入贡是年亦纳贡于魏

按《宋书后废帝本纪》，“泰豫元年十一月，高丽献方物。”
按《魏书高祖本纪》，“延兴二年二月壬子，高丽国遣使
朝贡。七月辛丑，高丽国遣使朝贡。八月丙辰，百济国
遣使奉表请伐高丽。”

### 后废帝元徽元年高丽纳贡于魏

按《宋书》不载。按《魏书高祖本纪》，“延兴三年二月戊
申，高丽国遣使朝贡。八月己酉，高丽国遣使朝献。
元徽二年，高丽纳贡于魏。”

按《宋书》不载按《魏书高祖本纪》，延兴四年三月“丁
亥，高丽国遣使朝贡。七月庚午，高丽国遣使朝献。”
元徽三年冬，高丽入贡，是年亦纳贡于魏。

按《宋书后废帝本纪》，“元徽三年十一月，高丽献方物。”
按《魏书高祖本纪》，“延兴五年春二月庚子，高丽国遣
使朝献。秋八月丁卯，高丽国遣使朝献。”

元徽四年，高丽纳贡于魏。

按《宋书》不载按《魏书高祖本纪》，“承明元年春二月，
高丽国遣使朝贡。秋七月，高丽国遣使朝贡。九月高
丽国遣使朝献。”

### 顺帝昇明元年高丽纳贡于魏

按《宋书》不载按《魏书高祖本纪》，“太和元年二月癸
未，高丽国遣使朝献。九月辛卯，高丽国遣使朝贡。”
昇明二年十二月“戊子，高丽国遣使献方物。”

按：《宋书顺帝本纪》云云。

昇明三年，高丽修贡于魏。

按《宋书》，是年禅位于齐。高丽事不载按《魏书高祖
本纪》，“太和三年三月戊午，高丽国遣使朝献。九月庚
申，高丽国遣使朝献。”